በደቡብ ሱዳን የሚገኙ ወገኖች በሀገሪቱ ሰላምን ለማስፈን በሚደረገው ጥረት ቁርጠኛ ሊሆኑ ይገባል ተባለ
የአፍሪካ ህብረት የሰላምና ጸጥታው ምክር ቤት ልኡክ  በደቡብ ሱዳን የሚገኙና በእርስ በርስ ግጭቱ የተሳተፉ ሁሉም ወገኖች በሀገሪቱ ሰላምን ለማስፈን እየተደረገ ላለው ጥረት ቁርጠኛነታቸውን እንዲያሳዩ ጠይቋል፡፡የልኡካን ቡድኑ ጦርነት ባደቀቃት ሀገር ደቡብ ሱዳን ለ6 ቀናት የዘለቀውን ጉብኝት ካጠናቀቀ በኋላ እንዳስታወቀው በጦርነቱ የተሳተፉ ፓርቲዎች እውነተኛውን እርቅ እና መግባባት በመፍቀድ በቀጣይ ሰላምን ለማምጣት የሚደረገው ድርድር ስኬታማነቱ ይረጋገጥ ዘንድ ሊሰሩ እንደሚገባም ነው ያሳሰበው ፡፡መግለጫው አክሎም የአፍሪካ ህብረት በደቡብ ሱዳን ዘላቂ ሰላም፣ ደህንነት እና መረጋጋት ለማምጣት ያልተቋረጠ ጥረት እያደረጉ ለሚገኙት ለኢጋድ፤ ለጎረቤት ሀገራትና፤ ለአለም አቀፍ አጋሮች ያለውን አድናቆት ስለመግለጹ ያትታል፡፡